b'\n_START_ARTICLE_\nKenneth Luciani\n_START_SECTION_\nPersonlig\n_START_PARAGRAPH_\nKenneth er af italiensk-dansk afstamning og s\xc3\xb8n af Piero og Christa Luciani. Han er f\xc3\xb8dt i Esbjerg, gik p\xc3\xa5 Spangsbjerg Skole og hans tidlige interesser inkluderede knallertk\xc3\xb8rsel, l\xc3\xb8b, boksning og musik. _NEWLINE_Som 16-\xc3\xa5rig i 1972 besluttede han sammen med en ven, at de ville k\xc3\xb8re fra Esbjerg til Rom og tilbage - p\xc3\xa5 deres knallerter._NEWLINE_Kenneth var udvekslingsstudent i West Virginia, USA p\xc3\xa5 Keyser High School igennem AFS programmet i 1973-1974 hvor han var habil cross country l\xc3\xb8ber, amat\xc3\xb8rbokser og debatt\xc3\xb8r._NEWLINE_Han startede rockgruppen \xe2\x80\x9cBad Mama\xe2\x80\x9d i 1974, hvor han var forsanger, og bandet inkluderede \xc2\xa0bl.a. Ole Beich, som senere blev bassist i Guns N\xe2\x80\x99 Roses. De blev interviewet og spillede p\xc3\xa5 Danmarks Radio i programmet \xe2\x80\x9cMultimusik\xe2\x80\x9d i 1976. _NEWLINE_I 1976 flyttede Kenneth til K\xc3\xb8benhavn og startede lederuddannelsen i \xc3\x98stasiatisk Kompagni, hvor han ogs\xc3\xa5 fik sin uddannelse som merkonom i marketing p\xc3\xa5 K\xc3\xb8benhavns Handelsh\xc3\xb8jskolen fra 1978-1980.I sin fritid i Asien, spillede Kenneth det sociale terningespil Balut og vandt bl.a. doubles mesterskabet i Seoul, Sydkorea i 1989 sammen med Bjarne Solhaug. _NEWLINE_Han er gift med Inger Helbo Luciani siden 1982 og de har to b\xc3\xb8rn sammen, Mark (f. 1985) og Lisa (f. 1987).\n_START_SECTION_\n\xc3\x98K Karriere\n_START_PARAGRAPH_\nHan startede som elev hos \xc3\x98K i 1976 hvor han afsluttede lederuddannelsen som \xc3\xa9n af historisk f\xc3\xa5 med topkarakter i 1979._NEWLINE_Han startede som Manager i Genova, Italien fra 1979-1980 f\xc3\xb8r han flyttede til Jakarta, Indonesien som Produktchef og sidenhen Marketingschef og s\xc3\xa5 Direkt\xc3\xb8r p\xc3\xa5 Piaggio Vespa Scooterfabrikken fra 1980-1988._NEWLINE_I 1988 flyttede han og Inger til Hong Kong med deres to b\xc3\xb8rn, hvor Kenneth startede som Direkt\xc3\xb8r for \xc3\x98Ks consumer product division i Hong Kong, Macau og Kina og var med til opbygge \xe2\x80\x9cFast Moving Consumer Goods\xe2\x80\x9d infrastruktur og world brands, s\xc3\xa5som Mars, Pedigree, Lego,  Sunquick, Dumex etc., landsd\xc3\xa6kkende i Kina med over 20 kontorer._NEWLINE_Fra 1996-1999 flyttede Kenneth og hans familie til Kuala Lumpur, Malaysien hvor han tr\xc3\xa5dte til som Direkt\xc3\xb8r for Asien og ledte \xc3\x98Ks portf\xc3\xb8lje af \xe2\x80\x9cconsumer brands\xe2\x80\x9d og Joint Ventures i Nord- og Syd\xc3\xb8stasien. _NEWLINE_Fra 2016 har Kenneth v\xc3\xa6ret bestyrelsesmedlem i \xc3\x98Ks Almennyttige Fond (EAC Foundation) og  Asia House , som er organisationer der st\xc3\xb8tter \xc3\xb8konomisk udvikling og vidensdeling med fokus p\xc3\xa5 initiativer i Asien.\n_START_SECTION_\nBaresso Coffee\n_START_PARAGRAPH_\nI 1999 flyttede Kenneth og hans familie til Danmark, hvor han stiftede Baresso Coffee, \xc3\xa9n af Danmarks f\xc3\xb8rste kaffek\xc3\xa6der._NEWLINE_Han var CEO fra 1999 til 2015, hvor virksomheden voksede fra \xc3\xa9n kaffebar i K\xc3\xb8benhavn p\xc3\xa5 H\xc3\xb8jbro Plads i 2000 til 50 kaffebarer inklusive franchises i Danmark og p\xc3\xa5 F\xc3\xa6r\xc3\xb8erne da han tr\xc3\xa5dte fra som CEO i january 2016 efter salget af virksomheden til den tyske selskab Jab Holding. I denne periode har han v\xc3\xa6ret interviewet flere gange af forskellige danske medier og var fokus i afsnittet for programmet \xe2\x80\x9cFelix jagter vejen til success\xe2\x80\x9d p\xc3\xa5 TV2 d. 27. Juni 2014._NEWLINE_Han fortsat som bestyrelsesmedlem i Baresso Coffee fra januar til oktober 2016.'